arnastofnun/IGC-2024 huggingface dataset:
Mannöld

Mannöld eða mannskepnutímabilið er óformlegt heiti á tímabili í jarðsögunni þar sem áhrif athafna mannsins eru greinileg. Formlegt heiti á yfirstandandi jarðsögutímabili er hólósen sem hófst fyrir 10.000 árum síðan. Sumir fræðimenn hafa stungið upp á notkun þessa heitis yfir tímann sem nær frá upphafi iðnbyltingarinnar fyrir um 200 árum síðan sem þá myndi marka endalok hólósentímabilsins en aðrir vilja staðsetja upphaf mannaldar fyrir 8.000 árum síðan þegar landbúnaðarbyltingin hófst og enn aðrir fyrir 2000 árum síðan sem nær þá nokkurn veginn saman við síðasta skeið hólósentímabilsins, mýrarskeiðið síðara.
Hnykkhöfðar

Hnykkhöfðar (fræðiheiti: "Kinorhyncha") eru fylking hryggleysingja. Hnykkhöfðar ganga oft undir enska heitinu "mud dragons" sem þýðir „drulludrekar“. Hnykkhöfðar eru skilgreindir sem ormlaga sjávarlífverur.

Innan fylkingarinnar eru þekktar 150 tegundir dýra. Þessi dýr voru fyrst uppgötvuð undan norður strönd Frakklands. Dýrin hafa fundist allt frá nyrstu hlutum Grænlands til Suðurskautslandsins. Því verður að teljast líklegt að dýr af þessari tegund finnist við Ísland.

Dýrin lifa á sjávarbotn, á sandströndum og við árósa, og allt niður á 5000 – 8000 metra dýpi á sand-eða moldarbotnimosa og jafnvel á svampdýrum. Ekki eru til neinir steingerðir hnykkhöfðar og því er lítið vitað um þróunarsögu fylkingarinnar en talið er að hnykkhöfðar hafi þróast út frá flatormum (e. "free-living primitive flatworms").

Líffræði.

Hnykkhöfðar eru mjög smáir eða innan við 1 millimetri og hafa enga útlimi. Búkurinn er langur, aflíðandi og skiptist í 9 lög hjá ungviðinu en 11 lög hjá fullvaxta dýri. Búkurinn er sveigjanlegur og getur lífveran dregið hausinn inn í búkinn. Flestir hnykkhöfðar eru gulbrúnir að lit og falla oftast vel inn í umhverfið. Búkurinn hefur nokkra hryggi og hausinn samanstendur af allt að sjö hringlaga hryggjum. Hnykkhöfðar eru ósyntir en þeir nota hryggina til hreyfinga á milli staða. Hnykkhöfðar geta dregið sjó inn í höfuð sitt. Þeir nota þessa auknu þyngd til þess að halda sér við botninn og hjálpar það þeim til þess að geta skriðið. Maðkamæður ("priapulida") eru systurfylking hnykkhöfða en í þeirri fylkingu má finna merkileg dýr á við typpaorminn. Hnykkhöfðar nærast á kísilþörungum og lífrænum efnum sem finnast í drullu. Lífveran er útbúin litlum burstum sem gefa henni tilfinningu fyrir snertingu.
Gunilla Bergström

Gunilla Elisabet Dukure Bergström (fædd 3. júlí 1942 í Gautaborg; látin 25. ágúst 2021 í Stokkhólmi) var sænskur rithöfundur og myndskreytir. Hún er þekktust fyrir barnabækur sínar um Einar Áskel.
Podlasía (hérað)

Podlasía (pólska: "województwo podlaskie") er hérað í Norðaustur-Póllandi. Það var stofnað þann 1. janúar 1999 við sameiningu nokkurra eldri héraða. Stærsta borgin í héraðinu og höfuðborg þess er Białystok. Árið 2011 voru íbúar héraðsins 1.200.000 samtals. Flatarmál heraðsins er 20.180 ferkílómetrar.
Joshua Malina

Joshua Malina (fæddur Joshua Charles Malina 17. janúar 1966) er bandarískur leikari sem er þekktastur fyrir hlutverk sín í Sports Night, The West Wing og Scandal.

Einkalíf.

Malina fæddist í New York-borg en ólst upp í New Rochelle. Stundaði nám í leiklist við Yale-háskóla.

Hefur verið giftur Melissa Merwin síðan 1996 og saman eiga þau tvö börn.

Ferill.

Leikhús.

Malina var varaleikari í leikritinu A Few Good Men frá 1989-1991 á Broadway.

Sjónvarp.

Fyrsta sjónvarpshlutverk Malina var árið 1993 í "Bob". Frá 1998-2000 lék hann Jeremy Goodwin í Sports Night og síðan árið 2002 var honum boðið hlutverk í dramaþættinum The West Wing. Lék hann Will Bailey til ársins 2006.

Hefur síðan 2012 leikið eitt af aðalhlutverkinu í Scandal þar sem hann leikur saksóknarann David Rosen.

Malina hefur komið fram sem gestaleikari í þáttum á borð við "The Larry Sanders Show", Stargate SG-1, , Psych, , American Horror Story, The Big Bang Theory og "Leap Year".

Kvikmyndir.

Fyrsta kvikmyndahlutverk Malina var árið 1992 í A Few Good Men. Hefur hann síðan þá komið fram í kvikmyndum á borð við The American President, "Bulworth", "Without Charlie", "The First Time" og "View from the Top".

Verðlaun og tilnefningar.

Screen Actors Guild-verðlaunin
Magic Key

Magic Key er fyrsta og eina breiðskífa framsæknu íslensku rokkhljómsveitarinnar Náttúru.
Brekka

Margar staðir á Íslandi bera nafnið Brekka bæði bæir og landspildur:
BOPE

Batalhão de Operações Policiais Especiais („Séraðgerðalögreglusveitin“ á portúgölsku, best þekkt sem BOPE) er sérsveit innan brasilísku lögreglunnar sem brasilíska ríkistjórnin setti á laggirnar til að berjast gegn eiturlyfjagengjum. Uppruna BOPE má rekja aftur til 19. janúar 1978 en þá hét sveitin "Núcleo da Companhia de Operações Especiais" eða „Kjarni séraðgerðasveitarinnar“ ("NuCOE"). Sveitin var mynduð og sett undir stjórn æðstu starfsmanna herlögreglu ríkisins. Árið 1982 var nafninu breytt í "Companhia de Operações Especiais" eða „Séraðgerðasveitin“ ("COE"), tveimur árum síðar var því svo aftur breytt í "NuCOE". Sveitin sérhæfir sig í að berjast á þéttbýlum svæðum og á stóran flota af vopnuðum ökutækjum.

Ökutækin kallast "Pacificador" eða „Friðarstillir“ og "Caveirao" eða „Stór hauskúpa“. Sveitin á einnig eina Huey-herþyrlu og gröfu sem riður burt vegatálmum og öðrum hindrunum. Sveitin notar þessi ökutæki við aðgerðir á þéttbýlissvæðum þar sem sveitin lendir í áköfum skotbardögum við eiturlyfjagengi. "Comando Vermelho" eða „Rauða valdið“ er það eiturlyfjagengi sem BOPE hefur þurft að beita sér mest gegn, en er það stærsta gengið í Brasilíu. BOPE og Comando Vermelho hafa lengi eldað grátt silfur.

Einkunnarorð BOPE er "Faca na caveira" eða „Hnífur í hauskápuna“ en einkennismerki sveitarinnar vísar einmitt í þessi orð. Merkið inniheldur hnífa sem hafa verið reknir í gegnum hauskúpu og tvær skammbyssur sem mynda kross en svipar þetta mikið til hinna gömlu sjóræningjafána. Hnífurinn og skammbyssurnar tákna grundvallarvopn lögreglunnar, hauskúpan táknar dauðann og í sameiningu táknar þetta sigur BOPE yfir dauðanum. BOPE liðar hafa hin ýmsu hlutverk og markmið. Meðal þessara markmiða eru að tryggja öryggi á sérstökum atburðum, brjóta niður vegatálma sem eiturlyfjagengi hafa komið fyrir, drepa glæpamenn sem almennum borgurum stafar lífshætta af, útrýma eiturlyfjasölu og stöðva uppreisnir í fangelsum.

Árið 2007 var frumsýnd brasilíska myndin "Tropa de Elite" sem náði gríðarlegum vinsældum í heimalandinu og um allan heim, en var jafnframt umdeild þar sem hún sýnir ofbeldisfullar aðgerðir BOPE sveitarinar í jákvæðu ljósi. Margir gagnrýnendur töldu hana jafnvel vera fasíska þar sem menn sem virtu mannréttindi að vettugi væru gerðir að hetjum. "Tropa de Elite" er þrátt fyrir það ein vinsælasta brasilíska mynd allra tíma.
591 f.Kr.

#redirect 600–591 f.Kr.
579 f.Kr.

#redirect 580–571 f.Kr.
567 f.Kr.

#redirect 570–561 f.Kr.
555 f.Kr.

#redirect 560–551 f.Kr.
530 f.Kr.

#redirect 530–521 f.Kr.
518 f.Kr.

518 f.Kr. var 83. ár 6. aldar f.Kr.
684 f.Kr.

#redirect 690–681 f.Kr.
671 f.Kr.

#redirect 680–671 f.Kr.
659 f.Kr.

#redirect 660–651 f.Kr.
645 f.Kr.

#redirect 650–641 f.Kr.
633 f.Kr.

#redirect 640–631 f.Kr.
621 f.Kr.

#redirect 630–621 f.Kr.
770 f.Kr.

#redirect 761-770 f.Kr.
758 f.Kr.

#redirect 760–751 f.Kr.
708 f.Kr.

#redirect 710–701 f.Kr.
Kákasusfjöll

Kákasusfjöll eru fjallgarður milli Svartahafs og Kaspíahafs. Þau eru venjulega álitin suðausturmörk Evrópu.

Lönd sem hafa fjöllin innan landamæra sinna eru: Rússland, Georgía, Armenía og Azerbaijan.

Fjöllin skiptast í stærri Kákasus-fjöll að norðan og minni Kákasus-fjöll að sunnan en það eru láglendi og dalir á milli þeirra. Elbrus-fjall 5,642 metrar að hæð, er hæsta fjall Evrópu. Berg í fjöllunum má rekja til Krítartímabilsins og Júra-tímabilsins og urðu fjöllin til við árekstur Arabíu-jarðflekans og Evrasíu-jarðflekans. Svæðið er enn virkt jarðskjálftasvæði.

Í hlíðum fjallanna eru skógar og má nefna eik, hlyn, greni, furu og þin. Nordmannsþinur vex til að mynda við fjöllin.
884 f.Kr.

#redirect 881-890 f.Kr.
872 f.Kr.

#redirect 871-880 f.Kr.
860 f.Kr.

#redirect 851-860 f.Kr.
848 f.Kr.

#redirect 841-850 f.Kr.
835 f.Kr.

#redirect 831-840 f.Kr.
823 f.Kr.

#redirect 821-830 f.Kr.
811 f.Kr.

#redirect 811-820 f.Kr.
1301-1310

1301-1310 var 1. áratugur 14. aldar.
Pekingönd

Pekingönd er þekktur andaréttur frá Peking og er einn af þjóðarréttum Kínverska alþýðulýðveldisins. Öndin er matreidd með þunnri, stökkri skorpu. Endur eru aldar sérstaklega fyrir þennan rétt og slátrað eftir 65 daga eldi. Þá eru fuglarnir hengdir upp og látnir þorna og smurðir með hunangi og síðan látnir þorna enn frekar þar til hamurinn er skraufþurr. Fuglinn er síðan ofnsteiktur. Pekingönd er gljáandi og dökkrauðbrún á lit. Niðurrifið kjöt er borið fram með hoisinsósu, vorlauk og litlum pönnukökum.
1221-1230

1221-1230 var 3. áratugur 13. aldar.
986 f.Kr.

#redirect 981-990 f.Kr.
974 f.Kr.

#redirect 971-980 f.Kr.
Austurlönd nær

Austurlönd nær er almennt notað sem heiti á svæði í Suðvestur-Asíu sem nær yfir botn Miðjarðarhafs (Ísrael, Jórdaníu, Sýrland og Líbanon), Anatólíu (í Tyrklandi) og Mesópótamíu (Írak og austurhluti Sýrlands) og írönsku hásléttuna (í Íran).

Þótt Egyptaland sé að stærstum hluta í Norður-Afríku, er það almennt talið hluti austurlanda nær.

Þetta svæði skarast að stórum hluta við það svæði sem kallað er Mið-Austurlönd.
962 f.Kr.

#redirect 961-970 f.Kr.
950 f.Kr.

#redirect 941-950 f.Kr.
938 f.Kr.

#redirect 931-940 f.Kr.
927 f.Kr.

#redirect 921-930 f.Kr.
915 f.Kr.

#redirect 911-920 f.Kr.
903 f.Kr.

#redirect 901-910 f.Kr.
1091 f.Kr.

#redirect 1091-11000 f.Kr.
1079 f.Kr.

#redirect 1071-1080 f.Kr.
1067 f.Kr.

#redirect 1061-1070 f.Kr.
1055 f.Kr.

#redirect 1051-1060 f.Kr.
Milliáttir

Milliáttir eru áttaheiti, sem liggja á milli höfuðáttanna fjögurra, norðurs, austurs, suðurs og vesturs. Höfuðáttirnar fjórar skipta sjóndeildarhringnum í fjóra fjórðunga, sem hver um sig er 90° þar eð áttirnar eru hornréttar. Í hefðbundinni siglingafræði er þessum níutíu gráðu bilum skipt hverju um sig í 8 jafna hluta með sjö milliáttum og verða þá 11,25° í hverjum hluta. Milliáttirnar heita nöfnum, sem dregin eru af heitum höfuðáttanna, svo sem hér greinir:

Frá norðri til austurs:

Frá austri til suðurs:

Frá suðri til vesturs:

Frá vestri til norðurs:

og er þá hringnum lokað. Þannig eru áttaheitin 32 alls, 4 höfuðáttir og 28 milliáttir.
1044 f.Kr.

#redirect 1041-1050 f.Kr.
1032 f.Kr.

#redirect 1031-1040 f.Kr.
1020 f.Kr.

#redirect 1011-1020 f.Kr.
1008 f.Kr.

#redirect 1001-1010 f.Kr.
Von Neumann arkitektúr

Von Neumann arkitektúr er hönnun á gagnastreymiskerfum tölva sem að gerir ráð fyrir því að enginn munur sé á gögnum sem tölvan getur unnið úr og kóðanum sem tölvan getur keyrt. Í hnotskurn: Kóðinn (enska "code") tilheyrir gögnunum.

Þessi arkitektúr er kenndur við Ungversk-Ameríska stærðfræðinginn John von Neumann, en hann var sá sem að útfærði hugmyndafræði Gödels yfir á tölvutækt form þegar hann vann við smíði ENIAC tölvunnar. Hann sannaði að kenning Gödels gæti gengið upp, og notaðist við rannsóknir Alans Turing.

Tölvur með þessu formi geyma gögn og kóða saman, og koma fram við bæði á sama máta. Þetta gerir það að verkum að forrit geta skapað önnur forrit og keyrt þau, séu þau þannig hönnuð. Visst óöryggi býr í þessari staðreynd, og því hefur Harvard arkitektúr orðið vinsæll meðal margra sérfræðinga tölvuöryggis.
1185 f.Kr.

#redirect 1181-1190 f.Kr.
1173 f.Kr.

#redirect 1171-1180 f.Kr.
1161 f.Kr.

#redirect 1161-1170 f.Kr.
1137 f.Kr.

#redirect 1131-1140 f.Kr.
1125 f.Kr.

#redirect 1121-1130 f.Kr.
1113 f.Kr.

#redirect 1111-1120 f.Kr.
1101 f.Kr.

#redirect 1101-1110 f.Kr.
Markfruma

Markfruma boðefnis er fruma sem boðefnið hefur áhrif á. Sagt er að hún bregðist við boðefninu.
Útgerð

Útgerð er fyrirtæki sem rekur báta, til dæmis togara, til fiskveiða. Útgerð fylgir oft fiskvinnsla.
Melanesía

Melanesía (komið úr grísku: „svartar eyjar“) er svæði í Eyjaálfu sem nær vestur frá Kyrrahafi að Arafurahafi fyrir norðan og norð-austan Ástralasíu. Hugtakið var upprunalega notað af Jules Dumont d'Urville árið 1823 til að aðgreina þjóðernislega og landfræðilega kynþátt og hóp eyja frá Pólýnesíu og Míkrónesíu. Í dag er kynþáttagreining d'Urvilles talin röng þar sem hún tekur ekki tillit til menningarlegrar, tungumálalegrar og erfðafræðilegrar fjölbreytni og í dag er hugtakið aðeins notað sem hentugur landfræðilegur merkimiði. Þar að auki nota Fídjíeyjar, Papúa Nýja Gínea, Salómonseyjar, Vanúatú og Nýja Kaledónía (sem er franskt yfirráðasvæði) heitið til að lýsa sér því það endurspeglar sameiginlega sögu þeirra sem nýlendna og stöðu í heiminum.

Eftirfarandi eyjar eru venjulega taldar til Melanesíu:

Eyjar með blandaða forsögu sem hægt er að telja til Melanesíu, en er þó ekki alltaf gert eru meðal annars:
Hommafælni

Hommafælni (eða hómófóbía) lýsir ýmsum neikvæðum tilfinningum og skoðunum gegn samkynhneigðum, tvíkynhneigðum og transfólki. Hommafælni getur lýst sér íandúð, lítilsvirðingu, fordómum eða hatri og getur byggst á óskynsamlegum ótta. Í Bandaríkjunum árið 2010 voru 19,3 % af öllum hatursglæpum tengd hommafælni. Skýrsla sem gerð var sama árið lýsti stöðunni þannig: „[samkynhneigðir] eru mun líklegri en allir aðrir minnihlutahópar í Bandaríkjunum til að verða fórnarlömb ofbeldishatursglæpa.“

Hommafælni skiptist í nokkrar tegundir, svo sem svokölluð „stofnanavædd hommafælni“ (e. "institutionalised homophobia"), það er að segja hommafælni fyrirskipuð af trúarbrögðum eða ríki, og „innri hommafælni“ (e. "internalised homophobia"), þar sem samkynhneigður einstaklingur er hommafælinn, þrátt fyrir hvernig hann kynnir sig.

Einstaklingur sem upplifir hommafælni er sagður vera "hommafælinn".
Leikjavél

Leikjavél er hugbúnaður sem styður við þróun tölvuleikja. Leikjavél er hugbúnaðarrammi sem hægt er að byggja þróun tölvuleiksins á. Grunnvirkni leikjavélar er myndsetning fyrir tvívíðar eða þrívíðar myndir eftir atvikum, eðlisfræðivél eða árekstrarskynjun, hljóð, kvikun, netvirkni og skriftun. Með því að nota sömu leikjavélina aftur og aftur er hægt að draga verulega úr vinnu við þróun tölvuleikja.

Hugtakið leikjavél var fyrst notað á 10. áratug 20. aldar í samhengi við fyrstu persónu skotleiki frá id Software: "Doom" og "Quake".
Ólafur Davíðsson

Ólafur Davíðsson (26. janúar 1862 á Felli í Sléttuhlíð – 6. september 1903 í Hörgá) var íslenskur náttúrufræðingur, þjóðfræðingur og þjóðsagnasafnari. Hann var nemandi í Lærða skólanum frá 1874 til 1882 og hélt hann dagbók seinasta námsárið sitt þar. Í dagbókinni skrifaði hann um ástarsamband sitt við samnemanda sinn Geir Sæmundsson, síðar vígslubiskup á Akureyri. Þetta er eina þekkta íslenska sjálfsævisögulega heimildin um hinsegin ástir frá 19. öldinni.

Ólafur lærði náttúrufræði í Kaupmannahafnarháskóla en fór þá þegar að snúa sér að þjóðfræðum, meðal annars á Árnasafni.

1897 fór hann aftur til Íslands og var stundakennari á Möðruvöllum í Hörgárdal og stundaði samhliða þjóðsagnasöfnun og önnur fræðistörf. Ólafur drukknaði í Hörgá ókvæntur og barnlaus.
Lan Xang

Lan Xang (laotíska: ລ້ານຊ້າງ "lâansâang") var búddískt konungsríki í norðurhluta landsins sem í dag heitir Laos. Ríkið var stofnað af Fa Ngum árið 1354. Afkomendur hans ríktu yfir landinu næstu aldirnar en við lok 17. aldar liðaðist það í sundur, meðal annars vegna afskipta nágrannaríkisins Ayutthaya (Síam). Síðasti konungur Lan Xang var Sourigna Vongsa en við lát hans árið 1694 skiptist ríkið í þrennt: Vientiane, Luang Prabang og konungsríkið Champasak.
Blóðdropinn

Blóðdropinn, hin íslensku glæpasagnaverðlaun, var afhentur í fyrsta sinn haustið 2007. Að verðlaununum stendur Hið íslenska glæpafélag. Verðlaunabókin er framlag Íslands til Glerlykilsins, norrænu glæpasagnaverðlaunanna.
Danuta Siedzikówna

Danuta Helena Siedzikówna (fædd 3. september 1928 í Guszczewina, dáin 28. ágúst 1946 í Gdańsk) var pólskur hjúkrunarfræðingur í Armia Krajowa.
Friðrik Þór Friðriksson

Friðrik Þór Friðriksson (f. 12. maí 1954) er íslenskur kvikmyndaleikstjóri, handritshöfundur og framleiðandi.

Friðrik hóf feril sinn með gerð stuttmynda og heimildarmynda sér í lagi Rokk í Reykjavík og Kúrekar norðursins við góðar undirtektir. Mynd hans Brennu-Njáls saga þótti umdeild enda sýnir hún eingöngu bókina brenna. Hann stofnaði ásamt öðrum Íslensku kvikmyndasamsteypuna árið 1987. Þekktasta mynd hans er Börn náttúrunnar frá 1991 sem fékk tilnefningu til Óskarsverðlauna. Friðrik hefur unnið tölvuvert með rithöfundunum Einari Má Guðmundssyni og Einari Kárasyni. Árið 2006 lék Friðrik aukahlutverk í mynd Lars von Triers Direktøren for det Hele.

Friðrik lauk stúdentsprófi frá Menntaskólanum við Tjörnina árið 1976. Friðrik var framkvæmdarstjóri kvikmyndaklúbbs framhaldskólanna, Fjalakattarins. Friðrik var mikill íþróttamaður og þótti hæfileikaríkur í fótbolta sem hann æfði með íþróttafélaginu Fram.

Friðrik var einn stofnenda Knattspyrnufélagsins Árvakurs.

Árið 2019 kom út ævisaga Friðriks, "Með sigg á sálinni" eftir vin Friðriks til margra ára, Einar Kárason.
Atli Fannar Bjarkason

Atli Fannar Bjarkason (fæddur 13. apríl 1984) er verkefnastjóri vefútgáfu og samfélagsmiðla á RÚV. Hann var áður ritstjóri Nútímans, aðstoðarmaður Guðmundar Steingrímssonar, formanns Bjartrar framtíðar og var kosningastjóri flokksins fyrir Alþingiskosningar 2013. Hann er fyrrverandi fréttastjóri á Fréttablaðinu, ritstjóri Monitor og blaðamaður á 24 stundum. Stuttu eftir að Atli Fannar hóf störf á Fréttablaðinu beitti Jón Ásgeir Jóhannesson, einn aðaleigenda 365 miðla, sér fyrir því að Atla yrði sagt upp störfum fyrir að hafa stofnað söfnunarreikning fyrir Jón Ásgeir.

Atli var söngvari hljómsveitarinnar Haltrar hóru.

Atli var einn höfundur skaupsins 2015. Árið 2016 byrjaði hann með vikuleg innslög sem kölluðust "Fréttir vikunnar með Atla Fannari" í þættinum Vikan með Gísla Marteini á RÚV. Í september 2019 hygðist hann hætta í vikunni með Gísla Marteini og var þá verkefnastjóri vefútgáfu og samfélagsmiðla á RÚV.
Árgerði í Svarfaðardal

Árgerði í Svarfaðardal er bær og gamalt læknissetur skammt sunnan við Dalvík. Húsið stendur á lágum hól við vesturbakka Svarfaðardalsár upp af Árgerðisbrú, sem er aðalbrúin á ánni. Upphaflega var Árgerði hjáleiga frá Böggvisstöðum. Þar var lengi stundaður hefðbundinn búskapur en jörðin er lítil. Búskapurinn lagðist af um miðja 20. öld. Árgerði varð læknissetur þegar Sigurjón Jónsson var skipaður héraðslæknir í Svarfdælahéraði árið 1905. Sigurjón bjó í Árgerði til 1938 er hann fékk lausn frá embætti og flutti til Reykjavíkur. Ingimar Óskarsson náttúrufræðingur frá Klængshóli bjó í Árgerði 1938-1945. Daníel Á. Daníelsson settist síðan að í Árgerði 1945 með fjölskyldu sinni skömmu eftir að hann var skipaður héraðslæknir á Dalvík. Hann lét reisa íbúðarhúsið sem nú stendur og teiknaði það að hluta sjálfur. Daníel var skáld og ljóðaþýðandi og heima í Árgerði þýddi hann m.a. allar sonnettur Williams Shakespeares.

Núverandi eigendur Árgerðis eru Ragnhildur Lára Weisshappel og David Zehla.
Söngvakeppni sjónvarpsins 2013

Söngvakeppni sjóvarpsins 2013 fór fram frá 25. janúar og 2. febrúar 2013 og ákvað hver mun keppa fyrir hönd Íslands í Söngvakeppni evrópskra sjónvarpsstöðva 2013.

Snið.

RÚV tilkynnti í nóvember 2012 að nýtt snið yrði á Söngvakeppni sjónvarpsins árið 2013 og að tólf lög yrðu valin til að keppa í undankeppnunum tveimur 25. og 26. janúar og að þrjú lög yrðu valin til að komast áfram í aðalkeppnina. Aðalkeppnin mun svo eiga sér stað þann 2. febrúar í Hörpunni. Dómnefnd fær síðan að hleypa einu lagi í aðalkeppnina. Frá aðalkeppninni munu tvö stigahæstu lögin halda áfram og heyja einvígi í lokakeppninni.
Port Saíd

Port Saíd (arabíska: بور سعيد (umritað: "Būr Saʻīd")) er hafnarborg á Miðjarðarhafsströnd Egyptalands, nyrst á Súeseiðinu við norðurenda Súesskurðsins. Íbúafjöldi er um hálf milljón.

Efnahagslíf borgarinnar byggir á fiskveiðum og iðnaði, eins og efnaiðnaði, matvælaiðnaði og tóbaksvinnslu. Borgin er líka mikilvæg útflutningshöfn fyrir aðrar egypskar vörur, eins og bómull og hrísgrjón. Hún er líka eldsneytisstöð fyrir skip sem fara um Súesskurðinn. Port Saíd er fríhöfn og vinsæll sumardvalarstaður.

Austan megin við skurðinn liggur systurborg Port Saíd, Port Fúad. Daglegar ferjur tengja borgirnar.
Giambattista Basile

Giambattista Basile (um 1575 – 23. febrúar 1632) var ítalskt skáld og þjóðsagnasafnari, bróðir söngkonunnar og tónskáldsins Adriana Basile og tónskáldsins Lelio Basile.

Hann fæddist í Kampaníu en gerðist sem ungur maður málaliði hjá Lýðveldinu Feneyjum og vann sem hermaður í nýlendu þess, Krít. Þar kynntist hann bókmenntamönnum og hóf ritstörf. Um 1611 fylgdi hann systur sinni til Mantúu og gerðist hirðmaður Vincenzo Gonzaga.

Síðar sneri hann aftur til Napólí og bjó þar til dauðadags. Adriana, systir hans, lét gefa þar út eftir dauða hans verkið sem hann er þekktastur fyrir, "Lo cunto de li cunti" eða "Fimmdægru", þar sem tíu sagnakonur segja hver sína sögu í fimm daga, alls fimmtíu sögur. Hann er talinn hafa byggt sögurnar á ævintýrum sem hann heyrði á ferðum sínum fyrir Feneyjar eða smásögum unnum upp úr þeim. Sögurnar eru skrifaðar á mállýsku Napólíbúa, napóletönsku. Þær eru ritaðar í stíl hirðbókmennta barokktímans og undir greinilegum áhrifum frá ítalska gamanleiknum. Sumar af þessum sögum rötuðu síðar inn í þjóðsagnasöfn Charles Perrault og Grimmsbræðra í lítið breyttum útgáfum. Sem dæmi má nefna sögurnar "Mjallhvít og dvergarnir sjö", "Öskubuska" ("Cenerentola"), "Þyrnirós" ("Sole, Luna e Talia") og "Garðabrúða" ("Petrosinella").
Kaffifífill

Kaffifífill eða sikoría (fræðiheiti: "Cichorium intybus") er fjölær matjurt sem er ræktuð bæði vegna blaðanna, sem eru notuð í salöt, og rótarinnar, sem er ristuð og notuð sem kaffibætir. Til er fjöldi ræktunarafbrigða sem geta verið mjög ólík. Þau algengustu eru ýmis afbrigði radicchio og belgísk endíva ("Witloof"). Hrokkin endíva eða vetrarsalat ("Cichorium endivia") er skyld en ólík tegund.
Universidade Estadual de Feira de Santana

Háskólinn í Feira de Santana ("Universidade Estadual de Feira de Santana", oft nefndur UEFS) er ríkisrekinn rannsóknarháskóli í Feira de Santana, í Bahia, í Brasilíu.

Skólinn var stofnaður árið 1976.
Keltametall

Keltametall er tónlistarstefna sem er undirstefna þungarokks sem kom fram á Írlandi á tíunda áratug tuttugustu aldar. Líkt og nafnið gefur til kynna er um að ræða bræðing af þungarokki og keltneskum þjóðlagaáhrifum. Írsku hljómsveitirnar Cruachan, Primordial og Waylander voru brautryðjendur keltametals en tónlistarstefnan hefur síðar náð fylgi utan Írlands.
Malakkaskagi

Malakkaskagi er langur skagi í Suðaustur-Asíu og syðsti punktur meginlands Asíu. Mjótt sund, Malakkasund, skilur suðurhluta skagans frá eyjunni Súmötru. Í austurátt, hinum megin við Suður-Kínahaf, er eyjan Borneó. Malakkaskagi er grennstur við Kraeiðið, þar sem einungis 44 km skilja Andamanhaf frá Taílandsflóa.

Skaginn skiptist milli eftirfarandi landa:
393

Árið 393 (CCCXCIII í rómverskum tölum) var 93. ár 4. aldar og hófst á laugardegi samkvæm júlíska tímatalinu. Á þeim tíma var það þekkt innan Rómaveldis sem ræðismannsár Ágústusar og Ágústusar eða 1146 "ab urbe condita".
Bonifasíus 8.

Bonifasíus 8. (um 1235 – 11. október 1303) var páfi frá 1294. Hann hét upphaflega Benedetto Gaetani og var frá bænum Anagni rétt sunnan við Róm. Árið 1252 varð frændi hans biskup í Todi í Úmbríu og fór Benedetto með honum þangað og hóf nám í kirkjurétti. Árið 1264 varð hann hluti af Páfahirðinni þegar hann varð ritari kardinálans Simon de Brion sem síðar varð Martinus 4. páfi. Hann fylgdi líka kardinálanum Ottobuono Fieschi sem síðar varð Hadríanus 5. páfi til Englands til að styðja Hinrik 3. Englandskonung í borgarastyrjöldinni þar. Hann varð kardináli 1281 og var sendimaður páfa við ýmis tilefni. Hann var kjörinn páfi í kjölfarið þess að Selestínus 5. sagði af sér embætti og var krýndur 23. janúar 1295 eftir að hafa flutt Páfahirðina frá Napólí til Rómar. Hann lýsti árið 1300 helgiár fyrstur páfa.
Playmobil

Playmobil (líka playmó, pleymó eða pleimó) er leikfangalína framleidd af þýska fyrirtækinu Brandstätter Group. Helsta leikfangið í línunni er 7,5 cm há persóna úr plasti. Playmobil-leikföng eru framleidd eftir þemum og fást í tilbúnum pökkum.